č. j. .........../2020/OVaR

**ZMLUVA NA POSKYTNUTIE SLUŽBY**

**uzatvorená v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov**

**Objednávateľ:**  **MESTO NITRA**

sídlo: Štefánikova trieda 60, 950 06 Nitra

štatutárny zástupca: Marek Hattas, primátor

IČO: 00 308 307

DIČ: 202 110 2853

IČ DPH: SK 202 110 2853

bankové spojenie: Slovenská sporiteľňa, a.s.

IBAN:                                    SK0409000000005028001139

( ďalej len „ objednávateľ“)

**Spracovateľ:**

sídlo/miesto podnikania:

štatutárny zástupca:

IČO:

DIČ:

IČ DPH:

bankové spojenie:

IBAN:

( ďalej len „ spracovateľ“)

**Preambula**

 Táto zmluva sa uzatvára na základe výsledkov zadania zákazky s nízkou hodnotou s názvom ***„Projektová dokumentácia stavby Úprava Tehelnej ulice, Nitra“*** uskutočnenej podľa *§ 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov* so spracovateľom ako víťazným uchádzačom a jej predmetom je poskytnutie služby v rozsahu spracovania a dodania všetkých stupňov projektovej dokumentácie potrebných k realizácii stavby „Úprava Tehelnej ulice, Nitra“ pre potreby realizácie projektu výstavby „BD Tehelná – výstavba bytov bežného štandardu v počte 220 b.j. + TV “ na pozemkoch parcely registra „C“ č. 4753/1-10, č. 4754/1,2 a č. 4756 v kat. úz. Nitra podľa znázornenia tohto projektu v jednoduchej architektonickej štúdii vypracovanej Architektonickou kanceláriou Csanda-Piterka, s.r.o.v 03/2020*.*

**Čl. 1 PREDMET ZMLUVY**

1. Spracovateľ sa zaväzuje, že pre objednávateľa vypracuje a objednávateľovi odovzdá tento predmet plnenia: ***„Vypracovanie projektovej dokumentácie stavby Úprava Tehelnej ulice, Nitra“*** v rozsahu a členení podľa stavebných objektov:

 **SO 01 Križovatka Tehelná – Cabajská**

 **SO 02 Križovatka Tehelná – Dolnočermánska**

 **SO 03 Prestavba Tehelnej ulice**

1. Predmetom tejto zmluvy je geodetické zameranie celého záujmového územia a vypracovanie všetkých troch stupňov projektovej dokumentácie:
* **dokumentácie pre územné rozhodnutie** (ďalej aj len „DUR“)
* **dokumentácie pre stavebné povolenie** (ďalej aj len „PD pre SP“)
* **realizačnej projektovej dokumentácie** (ďalej aj len „RPD“)

vrátane návrhu dopravného značenia a výkazu výmer, a to spôsobom a v rozsahu spôsobilom pre vydanie územného rozhodnutia, stavebného povolenia a realizáciu samotného stavebného diela - prestavby cestných komunikácií a križovatiek na Tehelnej ulici a ich bezprostredného okolia tak, aby výsledné dopravné riešenie najmä, ale nielen, z hľadiska plynulosti, priepustnosti, kapacity, splnenia a dodržania všeobecne záväzných regulatívov a STN umožňovalo povolenie a realizáciu projektu výstavby „Bytových domov Tehelná – výstavba bytov bežného štandardu v počte **220 b.j.** + TV “ na pozemkoch parcely registra „C“ č. 4753/1-10, č. 4754/1,2 a č. 4756 v kat. úz. Nitra podľa znázornenia tohto projektu v jednoduchej architektonickej štúdii vypracovanej Architektonickou kanceláriou Csanda-Piterka, s.r.o.v 03/2020.

1. Plnením podľa tejto zmluvy sa rozumie vykonanie všetkých činností nutných k riadnemu plneniu predmetu zmluvy podľa tohto článku. Všetky činnosti súvisiace s predmetom plnenia podľa tejto zmluvy sú zahrnuté v cene určenej touto zmluvou.
2. Objednávateľ sa zaväzuje, že dokončený predmet zmluvy podľa Čl. 1 ods. 1 a ods. 2 a Čl. 2 prevezme po ucelených častiach zodpovedajúcim jednotlivým stupňom PD a zaplatí za jeho vypracovanie dohodnutú cenu.

**Čl. 2 ROZSAH, OBSAH A SPÔSOB PLNENIA**

1. Objednávateľ požaduje od spracovateľa, aby plnenie predmetu zmluvy uskutočnil v tomto rozsahu, obsahu a nasledovným spôsobom:

**A/ ČASŤ ARCHITEKTÚRA**

* zabezpečenie vypracovania a koordinácia vypracovávania čiastkových projektov spracovávaných inžiniermi a inými odborne spôsobilými špecialistami z oblastí uvedených v časti B/ tohto článku
* zapracovanie požiadaviek objednávateľa a príslušných orgánov v rámci povoľovacích konaní stavby „Úprava Tehelnej ulice, Nitra“ do projektovej dokumentácie
* zapracovanie požiadaviek profesií do časti architektúry

**B/ ČASŤ PROFESIE**

* spracovanie podkladov pre potreby profesistov
* zabezpečenie dodania čiastkových projektov vypracovaných profesistami - odborne spôsobilými osobami z vybraných činností vo výstavbe na:
* návrh dopravného značenia
* návrh statického konceptu
* posúdenie návrhu statickej dopravy

**C/** Projektová dokumentácia (v každom stupni) bude obsahovať **textovú časť a** **grafickú časť**, ktorá bude vypracovaná ako samostatná výkresová príloha v mierke 1: 1000

**D/** Projektová dokumentácia (v každom stupni) bude vypracovaná v slovenskom jazyku a dodaná objednávateľovi v nasledovných formách:

* 4 x tlačená verzia dodaná vo formáte A3 (textová časť vo formáte A4)
* 1 x digitálna verzia na CD nosiči (formát DWG a súčasne formát PDF alebo JPG)
1. V súvislosti s plnením predmetu tejto zmluvy spracovateľ poskytne objednávateľovi súčinnosti pri vysvetľovaní predmetnej projektovej dokumentácie použitej vo verejnom obstarávaní na stavebné práce a konzultovanie a vykonávanie úprav projektovej dokumentácie.
2. Predmetom zmluvy nie sú nasledovné činnosti:
* Inžinierska činnosť pre územné rozhodnutie a stavebné povolenie
* Autorský dohľad
* Preložky inžinierskych sietí
* Oporný múr Tehelnej ulice
1. Spracovateľ sa zaväzuje vypracovať predmet zmluvy vo vlastnom mene a na vlastnú zodpovednosť, na svoje náklady a na vlastné nebezpečenstvo. Spracovateľ vyhlasuje, že má oprávnenie a odbornú spôsobilosť vypracovať predmet zmluvy.
2. Pri plnení predmetu tejto zmluvy sa spracovateľ zaväzuje dodržiavať vecnú a obsahovú stránku podľa stavebného zákona č. 50/1976 Zb. a vykonávacie a ostatné všeobecne záväzné predpisy vzťahujúce sa k plneniu predmetu zmluvy, technické normy, dojednania tejto zmluvy a bude sa riadiť východiskovými podkladmi objednávateľa, jeho pokynmi, vyjadreniami a rozhodnutiami, pokiaľ sú v súlade s ustanoveniami tejto zmluvy a všeobecne záväznými právnymi predpismi, ktoré je spracovateľ povinný dodržiavať.
3. Objednávateľ v rámci súčinnosti pri plnení zmluvy na požiadanie spracovateľa bezplatne poskytne podklady potrebné pre vypracovanie predmetu plnenia, ktoré má objednávateľ k dispozícii, najmä poskytne spracovateľovi architektonickú štúdiu projektu výstavby „Bytových domov Tehelná – výstavba bytov bežného štandardu v počte **220 b.j.** + TV “ na pozemkoch parcely registra „C“ č. 4753/1-10, č. 4754/1,2 a č. 4756 v kat. úz. Nitra vypracovanú Architektonickou kanceláriou Csanda-Piterka, s.r.o.v 03/2020.
4. Spracovateľ je povinný na vyzvanie objednávateľa informovať objednávateľa najmä o plnení zmluvy a sprístupniť mu spracovávaný návrh PD na pripomienkovanie. Spracovateľ bude povinný uvedené pripomienky, ktoré objednávateľ oznámi Spracovateľovi v lehote 5 dní určenej na pripomienkovanie zapracovať do PD. Lehota / lehoty 5 dní na kontrolu PD a uplatnenie pripomienok sa nezapočítava/nezapočítavajú do doby (času) plnenia, resp. doba (čas) plnenia sa predlžuje o každú 5 dňovú lehotu objednávateľa na pripomienkovanie PD.

**Čl. 3 ČAS PLNENIA**

1. Spracovateľ odovzdá objednávateľovi vypracovanú projektovú dokumentáciu najneskôr v lehote:
2. DUR – do **20 dní** odo dňa účinnosti tejto zmluvy
3. PD pre SP – do **9 týždňov** od vydania územného rozhodnutia
4. RPD s výkazom výmer - do **8 týždňov** od vydania stavebného povolenia
5. Projektová dokumentácia sa považuje za riadne a včas vypracovanú, pokiaľ je vypracovaná a odovzdaná objednávateľovi v dohodnutom rozsahu, obsahu a spôsobe vypracovania podľa Čl. 1 a 2 tejto zmluvy a doručenáv lehote na jej odovzdanie podľa ods. 1 tohto článku do Podateľne objednávateľa. Uvedené sa preukazuje odtlačkom pečiatky podateľne objednávateľa. Riadne spracovanie dokumentácie sa preukazuje na základe preberacieho protokolu potvrdeného obidvomi zmluvnými stranami v mieste sídla objednávateľa. Objednávateľ má právo predmet plnenia neprevziať, ak pri preberaní zistí nedostatky PD, pre ktoré je potrebné PD doplniť, zmeniť alebo v nej vykonať iné úpravy. Dôvod odmietnutia prevzatia plnenia uvedú zmluvné strany v protokole (zápise) z preberacieho konania.
6. V prípade, ak po odovzdaní diela pri územnom konaní a/alebo pri stavebnom konaní vznikne, resp. bude identifikovaná potreba úpravy alebo doplnenia DUR a/alebo PD pre SP, a to z dôvodu nedostatku PD, chyby PD alebo z dôvodu zmien stavebno-technických noriem alebo z dôvodu požiadavky orgánu posudzujúceho PD pre účely povolenia stavby/stavebných prác a uvedená zmena/úprava/doplnenie PD bude dôvodná a nebude podstatným spôsobom meniť vopred odsúhlasený rozsah spracovania PD je spracovateľ povinný takúto zmenu/úpravu/doplnenie príslušnej PD bezodkladne vykonať bez nároku na zmenu výšky ceny za projektovú dokumentáciu podľa tejto Zmluvy.

**Čl. 4 CENA PREDMETU PLNENIA A PLATOBNÉ PODMIENKY**

* 1. Cena predmetu plnenia bola dohodnutá na podklade cenovej ponuky spracovateľa vo verejnom obstarávaní realizovaného formou prieskumu trhu. V celkovej cene predmetu plnenia je zahrnutá daň z pridanej hodnoty 20%. V prípade, že podľa právnych predpisov účinných v čase fakturácie bude stanovená iná percentuálna sadzba DPH, fakturácia DPH bude realizovaná vo výške podľa právnej úpravy účinnej v čase zdaniteľného plnenia.
	2. Cena za vyhotovenie predmetu zmluvy položkovite v dielčích častiach za jednotlivé plnenia podľa Čl. 1 ods. 2 je:

- za DUR: cena bez DPH: ......€, DPH 20%:.........€, cena s DPH: ....... €

- za PD pre SP cena bez DPH: ......€, DPH 20%:.........€, cena s DPH: ....... €

- za RPD cena bez DPH: ......€, DPH 20%:.........€, cena s DPH: ....... €

 Cena spolu celkom za všetky stupne PD bez DPH: .........................€

 DPH 20%: .........................€

 Cena spolu celkom za všetky stupne PD s DPH: .........................€

 slovom: ......................................................................

3. Podkladom pre úhradu ceny bude faktúra vystavená spracovateľom po odovzdaní a písomnom prevzatí každej jednotlivej časti predmetu zmluvy špecifikovanej v čl. 1 ods. 2

1. Faktúra je splatná do 14 dní od jej doručenia objednávateľovi. Ak faktúra nebude obsahovať všetky náležitosti vyžadované platnými právnymi predpismi, je objednávateľ oprávnený vrátiť ju bez zaplatenia späť spracovateľovi na prepracovanie. V tomto prípade nemá spracovateľ právo uplatniť si vo vzťahu k objednávateľovi zmluvnú pokutu ani iné opatrenia sankčného charakteru. Nová lehota splatnosti začína plynúť odo dňa doručenia novej – opravenej faktúry.
2. Cena plnenia sa považuje za uhradenú dňom odpísania finančných prostriedkov z účtu objednávateľa v prospech účtu spracovateľa. V prípade nepripísania ceny plnenia na účet spracovateľa napriek jej preukázateľnému odoslaniu objednávateľom, sa objednávateľ zaväzuje bezodkladne podniknúť vo vzťahu k  peňažnému ústavu odosielajúcemu platbu potrebné kroky za účelom zjednania nápravy (napr. podanie reklamácie).

**Čl. 5 ZODPOVEDNOSŤ ZA VADY - ZÁRUKA**

1. Spracovateľ zodpovedá za to, že predmet tejto zmluvy bude spracovaný riadne, s odbornou starostlivosťou, v súlade so všeobecne záväznými právnymi predpismi, technickými normami a podľa tejto zmluvy.
2. Spracovateľ zodpovedá za vady, ktoré má predmet zmluvy v čase jeho odovzdania objednávateľovi ako aj za vady predmetu zmluvy zistené neskôr, ak tieto existovali už v čase odovzdania diela a boli spôsobené porušením povinnosti spracovateľa. Zodpovednosť spracovateľa za škodu podľa osobitného predpisu – zákona č. 138/1992 Zb. o autorizovaných architektoch a autorizovaných stavebných inžinieroch tým nie je dotknutá.
3. Spracovateľ nezodpovedá za vady, ktoré boli spôsobené použitím podkladov prevzatých od objednávateľa a spracovateľ ani pri vynaložení všetkej starostlivosti nemohol zistiť ich nevhodnosť, prípadne na ne upozornil objednávateľa a ten na ich použití trval.
4. V prípade vady predmetu zmluvy, dohodli zmluvné strany právo objednávateľa požadovať a povinnosť spracovateľa poskytnúť bezplatné odstránenie vady. Spracovateľ má povinnosť odstrániť vady diela do 15 dní odo dňa uplatnenia reklamácie objednávateľom. Možnosť iného dojednania nie je vylúčená.
5. Prípadnú reklamáciu vady plnenia predmetu tejto zmluvy je objednávateľ povinný uplatniť bezodkladne po zistení vady v písomnej forme u spracovateľa.
6. Spracovateľ vypracuje PD vo vlastnom mene a na vlastnú zodpovednosť a vyhlasuje a ubezpečuje objednávateľa, že osoby, ktoré budú autorizovať dodané dielo – PD v jednotlivých stupňoch ako aj jej jednotlivé časti (profesie) majú platnou legislatívou požadované oprávnenie na všetky činnosti vykonávané v rámci plnenia predmetu tejto zmluvy a na vyžiadanie objednávateľa je spracovateľ povinný zabezpečiť predloženie týchto oprávnení.

**Čl. 6 SANKCIE**

1. Zmluvné strany sa dohodli na zmluvnej pokute takto:
2. ak spracovateľ nedodá predmet zmluvy v termínoch stanovených v Čl. 3 ods. 1 tejto zmluvy alebo
3. ak spracovateľ neodstráni vady diela v zmysle Čl. 5 ods. 4

zaplatí objednávateľovi za prvých 14 dní omeškania zmluvnú pokutu vo výške 0,4 % z celkovej ceny bez DPH uvedenej v Čl. 4 ods. 2 tejto zmluvy za každý, čo i len začatý deň omeškania a 1 % z celkovej ceny bez DPH uvedenej v Čl. 4 ods. 2 po 14 dni omeškania za každý, čo i len začatý deň omeškania.

1. V prípade, ak spracovateľ v lehote uvedenej v Čl. 5 ods. 4. vady diela neodstráni, vzniká objednávateľovi súčasne právo zabezpečiť odstránenie vád prostredníctvom inej odborne spôsobilej osoby, ku ktorému udeľuje spracovateľ podpisom tejto zmluvy svoj súhlas, s následkom vzniku práva objednávateľa na nahradenie jemu vzniknutých nákladov úpravy diela inou odborne spôsobilou osobou spracovateľom.
2. Ak objednávateľ neuhradí faktúru do 14 dní od jej doručenia, uhradí spracovateľovi zmluvnú pokutu 0,05 % z neuhradenej fakturovanej ceny za každý, čo i len začatý deň omeškania a po 14 dni omeškania 0,2 % z neuhradenej fakturovanej ceny za každý, čo i len začatý deň omeškania.
3. Uplatnením zmluvných sankcií nie je dotknutý nárok na náhradu škody, ktorá vznikla druhej strane v dôsledku omeškania s plnením povinností uvedených v tomto článku. V tejto súvislosti objednávateľ výslovne informuje a oboznamuje spracovateľa, že podľa uzatvorených zmluvných vzťahov s tretím subjektom ohľadne realizácie (výstavby) projektu „DB Tehelná - výstavba bytov bežného štandardu v počte 220 b.j. + TV“ je dodržanie dohodnutého termínu zahájenia výstavby uvedeného projektu zabezpečené zmluvnými pokutami.
4. Spracovateľ zároveň zodpovedá objednávateľovi za škody spôsobené vadami vypracovanej projektovej dokumentácie, ktoré sa prejavia najmä vo forme dodatočných nákladov stavby.
5. V prípade, že spracovateľ neposkytne objednávateľovi súčinnosti pri realizácii verejného obstarávania na stavebné práce (stavbu) podľa článku 2 ods. 2 tejto zmluvy, vzniká objednávateľovi právo na zmluvnú pokutu vo výške 5 % z celkovej ceny plnenia bez DPH.
6. Objednávateľ je oprávnený odstúpiť od zmluvy v prípade podstatného porušenia tejto zmluvy zo strany spracovateľa. Zmluvné strany považujú za podstatné porušenie tejto zmluvy, ak spracovateľ najmä:

a) bude preukázateľne vykonávať dohodnuté plnenie vadne, t.j. v rozpore s podmienkami dohodnutými v tejto zmluve. Musí ísť o vady, na ktoré bol spracovateľ objednávateľom v priebehu plnenia predmetu zmluvy písomne upozornený a ktoré napriek upozorneniu neodstránil v primeranej lehote poskytnutej k tomuto účelu.

b) v rozpore s ustanoveniami tejto zmluvy prestal vykonávať práce na zhotovení PD, alebo inak prejavuje svoj úmysel nepokračovať v plnení zmluvy, alebo na vyzvanie objednávateľa nepreukáže, že dielo je v primeranom stave rozpracovanosti k plynutiu lehoty plnenia stanovenej v Čl. 3 ods. 1 tejto zmluvy.

**Čl. 7 AUTORSKÉ PRÁVA K PREDMETU ZMLUVY**

1. Vypracovanie projektovej dokumentácie (v každom stupni) predstavuje autorské dielo podľa § 3 zákona č. 185/2015 Z.z. Autorský zákon v znení neskorších predpisov.
2. Spracovateľ výlučne zodpovedá za nároky tretích osôb, ktoré vyplývajú alebo v budúcnosti môžu vyplynúť, existujú alebo v budúcnosti môžu vzniknúť v súvislosti s vytvorením architektonického diela, napr. nároky spoluautorov v zmysle zák. č. 185/2015 Z.z. Autorský zákon v znení neskorších predpisov a je povinný tieto práva vysporiadať na vlastný účet a vlastnú zodpovednosť. Vyplatenie odmeny tretím osobám (spoluautorom) za vytvorenie diela znáša v celom rozsahu spracovateľ.
3. Spracovateľ súhlasí s tým, aby objednávateľ použil dielo pre všetky činnosti spojené s prípravou investičného zámeru objednávateľa na stavebné úpravy Tehelnej ulice v Nitre a jej bezprostredného okolia, najmä na prezentáciu tohto investičného zámeru, ako podklad pre prípravu výrobnej, dielenskej dokumentácie, podklad pre výber zhotoviteľa stavby. Za tým účelom je objednávateľ oprávnený dodanú PD alebo jej časti rozmnožovať, verejne vystavovať a prezentovať ako aj zaradiť do databázy. Objednávateľ je oprávnený poskytnúť originál PD alebo jej rozmnoženinu tretím osobám, ale len za účelom, pre ktorý je dokumentácia určená, najmä pre potreby vykonania ďalších postupov vedúcich k realizačnej fáze stavebného diela, ktoré je predmetom dodanej štúdie. Licenciu na použitie diela v rozsahu a spôsobom uvedeným v tomto odseku zmluvy udeľuje spracovateľ objednávateľovi na časovo neobmedzené obdobie.
4. V prípade predčasného ukončenia tejto zmluvy iným spôsobom a z iného dôvodu ako jej splnenia v celom rozsahu, spracovateľ udeľuje súhlas objednávateľovi na dopracovanie rozpracovaného stupňa PD a dopracovanie ďalších nadväzných stupňov PD iným subjektom a tiež udeľuje súhlas na vykonanie potrebných zmien a úprav PD. Za týmto účelom je spracovateľ na vyzvanie objednávateľa povinný odovzdať objednávateľovi PD v štádiu rozpracovanosti ku dňu skončenia zmluvného vzťahu, pričom pri tomto postupe je objednávateľ povinný zaplatiť spracovateľovi cenu zodpovedajúcu štádiu rozpracovanosti diela. Objednávateľ však nie je povinný síce rozpracované, avšak k momentu ukončenia zmluvného vzťahu ešte neodovzdané dielo, prevziať.
5. Spracovateľ vypracoval dielo výhradne pre objednávateľa a jeho potreby a z tohto dôvodu sa zaväzuje dielo neposkytnúť tretím osobám ani tretím osobám neudeliť súhlas na jeho použitie akýmkoľvek spôsobom. Autor sám je však oprávnený dielo použiť, avšak výhradne len na prezentačné účely svojej tvorivej činnosti v oblasti architektúry.
6. Odmena spracovateľa za udelenie licencie na použitie diela v rozsahu uvedenom v ods. 3 tohto článku je zahrnutá v cene za spracovanie štúdie uvedenej v Čl. 4 ods. 2 tejto zmluvy.
7. K vzniku oprávnenia objednávateľa na použitie architektonickej štúdie dochádza v okamihu jej odovzdania spracovateľom objednávateľovi.

**Čl. 8 ZÁVEREČNÉ USTANOVENIA**

1. Túto zmluvu je možné meniť iba písomnými dodatkami podpísanými štatutárnymi zástupcami zmluvných strán.
2. Zmluva nadobúda platnosť dňom podpisu obidvoma zmluvnými stranami.
3. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení
4. Mesto Nitra zverejní na webovom sídle mesta, alebo
5. ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
6. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
7. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
8. Táto zmluva je vyhotovená v štyroch vyhotoveniach, z ktorých 3 preberie objednávateľ a 1 spracovateľ.
9. Zmluvné strany podpisom tejto zmluvy vyjadrujú súhlas s jej obsahom a vyhlasujú, že ju uzatvárajú slobodne a vážne, nie v tiesni a nie za nápadne nevýhodných podmienok.

Objednávateľ: Spracovateľ:

V Nitre, dňa ....................... V ..................., dňa ................

................................................... ..................................................

 Marek Hattas ....................................

 primátor mesta Nitry spracovateľ